Document ID: 32004R0064

Ir-Regolament tal-Kunsill (KE) Nru 64/2004
tad-9 ta' Jannar 2004
li jistabbilixxi l-peżati li japplikaw mill-1 ta' Lulju 2003 għall-ħlas ta' l-uffiċjali tal-Komunitajiet Ewropej li jservu f‘pajjiżi terzi
IL-KUNSILL TA' L-UNJONI EWROPEA,
Wara li kunsidra t-Trattat li jistabbilixxi l-Komunitá Ewropea,
Wara li kunsidra r-Regolamenti dwar il-Personal ta' l-uffiċjali tal-Komunitajiet Ewropej u l-kondizzjonijiet tax-xogħol tal-ħaddiema l-oħra tal-Komunitajiet, stabbiliti fir-Regolament (KEE, Euratom, KEFA) Nru 259/68 [1] u b'mod paertikolari l-ewwel paragrafu ta' l-Artikolu 13 ta' l-Anness X tiegħu,
Wara li kunsidra l-proposta mill-Kummissjoni,
Billi:
(1) Għandhom jitqiesu l-bidliet fil-għoli tal-ħajja fil-pajjiżi barra mill-Komunità u għandhom jiġu stabbiliti kif jixraq il-peżati applikabbli mill-1 ta' Lulju 2003 għall-ħlas imħallas fil-munita korrenti tal-pajjiż tax-xogħol ta' l-uffiċjali li jservu fil-pajjiżi terzi.
(2) Il-peżati li rigward tagħhom ikun sar il-ħlas fuq il-bażi tar-Regolament (KE, Euratom) Nru 1338/2003 [2], jistgħu jwasslu għal aġġustamenti retrospettivi ‘l fuq jew ‘l isfel għall-ħlas.
(3) Għandha ssir dispożizzjoni għall-ħlasijiet b'lura fl-eventwalità ta' żieda fil-ħlas bħala riżultat ta' peżati ġodda.
(4) Għandha ssir dispożizzjoni għall-irkupru tas-somom imħallsa żejda fl-eventwalità ta' tnaqqis fil-ħlas b'riżulat ta' peżati ġodda għall-perjodu taż-żmien bejn l-1 ta' Lulju 2003 u d-data tad-dħul fis-seħħ ta' dan ir-Regolament.
(5) Għandha ssir dispożizzjoni għal kull irkupru minn dan li jiġi ristrett għal perjodu taż-żmien ta' mhux iktar minn sitt xhur qabel id-deċiżjoni li tistabbilixxi l-peżati u li l-effetti tagħha jiġu mifruxa fuq perjodu taż-żmien ta' mhux iktar minn sena wara d-data ta' din id-deċiżjoni, bħalma jiġri fil-peżati li japplikaw ġewwa l-Komunità Ewropea għall-ħlas u l-pensjonijiet ta' l-uffiċjali u l-ħaddiema l-oħra tal-Komunitajiet Ewropej,
ADOTTA DAN IR-REGOLAMENT:
Artikolu 1
B'effett mill-1 ta' Lulju 2003, il-peżati li japplikaw għall-ħlas ta' l-uffiċjali tal-Komunitajiet Ewropej li jservu fil-pajjiżi terzi mħallsa fil-munita korrenti tal-pajjiż tax-xogħol għandhom ikunu kif jidhru fl-Anness.
Ir-rati tal-kambju għall-kalkolu ta' dan il-ħlas għandhom ikunu dawk użati għall-implimentazzjoni ta' l-estimi finanzjarji ġenerali ta' l-Unjoni Ewropea għax-xahar li jiġi qabel id-data riferita fl-ewwel paragrafu.
Artikolu 2
1. L-istituzzjonijiet għandhom jagħmlu l-ħlasijiet b'lura fl-eventwalità ta' żieda fil-ħlas bħala riżultat ta' peżati murija fl-anness.
2. L-istituzzjonijiet għandhom jagħmlu aġġustamenti retrospettivi ‘l isfel għall-ħlas fl-eventwalità ta' tnaqqis b'riżultat ta' peżati ġodda murija fl-anness għall-perjodu taż-żmien bejn l-1 ta' Lulju 2003 u d-data tad-dħul fis-seħħ ta' dan ir-Regolament.
L-aġġustamenti retrospettivi li jinvolvu l-irkupru tas-somom imħallsa żejda għandhom ikunu ristretti għal perjodu taż-żmien ta' mhux iktar minn sitt xhur qabel id-data tad-dħul fis-seħħ ta' dan ir-Regolament. L-irkupru għandu jiġi mifrux fuq mhux iktar minn tnax-il xahar minn din id-data.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta' Jannar 2004.

Labels: 9
15
19
5